Държавен вестник, бр. 13, 2014 г., стр. 41

БРОЙ  13	
Д Ъ Р Ж А В Е Н  В Е С Т Н И К 	
СТР.  41  
(3) Право да издават самостоятелни експер­
тизи придобиват само служители, завършили 
обучението и положили успешно изпит.
Чл. 25. (1) Повишаването на квалификацията 
на служителите от НИКК се осъществява чрез:
1. подготовка на дисертационни трудове;
2. самостоятелна подготовка;
3. специализирани курсове за обучение у 
нас и в чужбина;
4. участие в научни конгреси, конференции, 
семинари и др.;
5. езикова подготовка.
(2) За служителите ежегодно се организи­
ра професионално обучение без откъсване от 
работа.
(3) Обучението на служителите с откъсва­
не от работа се урежда съгласно действащите 
нормативни актове в МВР.
Чл. 26. Оценяването на служителите от 
НИКК се извършва съгласно действащите нор­
мативни актове в МВР, както и по вътрешни 
критерии и показатели, определени със заповед 
на директора на НИКК. 
Раздел VII
Сътрудничество на НИКК с други органи и 
организации
Чл. 27. (1) При осъществяване на дейността 
си НИКК поддържа връзки с други органи и 
организации от и извън системата на МВР.
(2) Сътрудничеството със структурите в 
системата на МВР се осъществява на основата 
на утвърдени планове, програми и стратегии 
на МВР.
Чл. 28. Научноизследователският институт 
по криминалистика и криминология е член на 
Европейската мрежа на криминалистичните 
институти (ENFSI) и участва в инициативите 
и мероприятията, организирани от нея.
Чл. 29. Научноизследователският институт 
по криминалистика и криминология е член на 
Българската асоциация по криминология (БАК). 
Чл. 30. (1) За осъществяване на научноиз­
следователската и научно-приложната дейност 
по линия на международното сътрудничество 
НИКК поддържа връзки и с други национални 
и международни организации.
(2) Научноизследователският институт по 
криминалистика и криминология поддържа 
контакти с международни организации само с 
разрешение от министъра на вътрешните работи.
(3) Дейността по международното сътруд­
ничество се отчита пред ресорния заместник-
министър на вътрешните работи, като се инфор­
мира и директорът на дирекция „Международно 
сътрудничество“ – МВР.
Заключителни разпоредби
§ 1. Този правилник се издава на основание 
чл. 19, ал. 2 ЗМВР. 
§ 2. Правилникът влиза в сила от деня на 
обнародването му в „Държавен вестник“.
Министър: 
Цветлин Йовчев
791
МИНИСТЕРСТВО 
НА ЗДРАВЕОПАЗВАНЕТО
Правилник за изменение и допълнение на 
Правилника за организацията на работа и 
дейността на Център „Фонд за асистирана 
репродукция“ (обн., ДВ, бр. 21 от 2009 г.; 
изм. и доп., бр. 58 от 2011 г., бр. 43, 56, 95 и 
103 от 2012 г.)
§ 1. В заглавието думите „Център „Фонд 
за асистирана репродукция“ се заменят с 
„Център за асистирана репродукция“.
§ 2. В чл. 1 се правят следните изменения:
1. В т. 1 думите „Център „Фонд за асис­
тирана репродукция“ се заменят с „Центъра 
за асистирана репродукция“.
2. В т. 2 думите „Център „Фонд за асис­
тирана репродукция“ се заменят с „Центъра 
за асистирана репродукция“.
§ 3. В чл. 2 думите „Център „Фонд за 
асистирана репродукция“ се заменят с „Цен­
търът за асистирана репродукция“, а думите 
„бюджетни кредити“ се заменят с „бюджет“.
§ 4. Членове 5, 6 и 7 се изменят така:
„Чл. 5. Центърът осъществява следните 
функции:
1. организационно и финансово подпома­
гане на български граждани и лица по чл. 83, 
ал. 1 и 3 от Закона за здравето за извършване 
на дейности по асистирана репродукция в 
лечебни заведения в Република България;
2. контрол върху дейността по асистирана 
репродукция и успеваемостта на лечебните 
заведения, получили финансиране от цен­
търа, съвместно с Министерството на здра­
веопазването и Изпълнителната агенция по 
трансплантация;
3. организиране и провеждане на дейности 
за набиране на финансови средства за осъ­
ществяване дейността на центъра;
4. даване на методически указания относно 
процедурите по отпускане, разходване и отчи­
тане на финансовите средства за асистирана 
репродукция, предоставени от центъра;
5. провеждане на информационна политика 
относно дейностите по асистирана репродук­
ция, майчино и детско здравеопазване;
6. създаване и поддържане на регистър 
на лицата, които са подали заявления за 
организационно и финансово подпомагане 
от центъра за извършване на асистирана ре­
продукция, и на информацията по т. 1 – 7 от 
приложение № 1;
7. обработване на данни, свързани с демо­
графски въпроси в областта на здравеопазване­
то в Република България, и осъществяване на 
сътрудничество с компетентните институции 
в тези области;
8. участие в изпълнението на проекти и 
програми в областите на дейност по т. 1 – 7.